Z A P I S N I K

sa 30. sjednice Općinskog vijeća Općine Čepin održane 18. siječnja 2021. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 14 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Melani Starčević

11. Marko Brekalo

12. Marija Čačić

13. Josip Skoćibušić

14. Zvonimir Bratić

SJEDNICI NISU NAZOČNI:

1. Tanja Paun
2. Ivana Šariri
3. Mario Žanko

Sjednici su također nazočni: općinski načelnik Dražen Tonkovac, pročelnici Mirjana Cvitkušić i Krešimir Crnković, v.d. pročelnice Marica Beraković, viši savjetnik Željko Mamić, direktor poduzeća Urednost d.o.o. i Komunalac Čepin d.o.o. Željko Barišić i Tatjana Prodanović, rukovoditelj računovodstveno financijskog sektora

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin sa 10 glasova za i 4 glasa protiv usvojilo je predloženi dnevni red, kako sijedi:

DNEVNI RED

1. Usvajanje zapisnika sa 29. sjednice Općinskog vijeća Općine Čepin
2. Razmatranje financijskog izvješća za 2019. godinu i Plana razvoja u 2021. godini trgovačkih društava Urednost d.o.o. Čepin i Komunalac Čepin d.o.o. Čepin
3. Donošenje Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2021. godinu
4. Donošenje Odluke o izmjenama i dopunama Odluke o kupnji zgrade Dječjeg vrtića Zvončić u Čepinu
5. Donošenje Odluke o izmjenama i dopunama Odluke o prodaji poslovnih udjela Općine Čepin
6. Donošenje Odluke o odobrenju zamolbe Martinović Igora iz Čepina, A. G. Matoša 88,

za umanjenje plaćanja komunalnog doprinosa

1. Donošenje Odluke o donaciji iznosa od 30.000,00 kuna za pomoć potresom pogođenog područja grada Petrinje
2. Donošenje Odluke o donaciji iznosa od 30.000,00 kuna za pomoć potresom pogođenog područja grada Gline
3. Donošenje Odluke o donaciji iznosa od 30.000,00 kuna za pomoć potresom pogođenog područja Sisačke biskupije
4. Donošenje Odluke o stavljanu van snage Odluke o odobrenju zamolbe za pomoć Tomislava Madunića iz Čepina, K. F. Šepera 6
5. Razno

TOČKA 1. USVAJANJE ZAPISNIKA SA 29. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 29. sjednice Općinskog vijeća Općine Čepin.

Predsjednik otvara raspravu.

Vijećnik M. Brekalo uputio je svoje primjedbe na zapisnik, ističe kako je tražio da mu se dostave zvučni zapisi sa 8. i 29. sjednice Vijeća koji mu nisu dostavljeni.

Pročelnik K. Crnković odgovorio je kako po Statutu i zakonu zapisnike može preslušati i sačiniti bilješke ali ne i dobiti snimke zvučnih zapisa.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 10 glasova za i 4 glasa protiv usvojilo zapisnik sa svoje 29. sjednice.

TOČKA 2. RAZMATRANJE FINANCIJSKOG IZVJEŠĆA ZA 2019. GODINU I PLANA RAZVOJA U 2021. GODINI TRGOVAČKIH DRUŠTAVA UREDNOST D.O.O. ČEPIN I KOMUNALAC ČEPIN D.O.O. ČEPIN

Predsjednik Vijeća napominje da su vijećnici uz poziv za sjednicu primili i materijale za ovu točku te otvara raspravu vezano uz trgovačko društvo Komunalac Čepin d.o.o..

Vijećnik M. Brekalo postavio je pitanja za poduzeće Komunalac: koristi li poduzeće Komunalac usluge vanjskih pravnih osoba, odvjetničkih ureda i drugih pravnih usluga prilikom zastupanja poduzeća, vodi li knjigovodstvo osobno ili ga vodi netko drugi, koji su razlozi da je poduzeće Komunalac u 2019. godini poslovalo s gubitkom, koliko je tijekom 2019. godine uprihodovano novaca od građana općine Čepin i radova po drugim osnovama.

Vijećnica M. Čačić postavila je pitanje direktoru sjeća li se u kakvom je stanju preuzeo tvrtku, zanima ju i povećanje ostalih vanjskih troškova u 2019. godini, očekuje li završetak 2020. godine u plusu ili makar s manjim gubitkom, da li su se za nabavku opreme mogla iskoristiti sredstva EU fondova.

Vijećnika M. Brekala zanima od 25 zaposlenih u Komunalcu, koliko je administrativnog osoblja i koliko službenih vozila ima tvrtka Komunalac.

Odgovore je dao direktor Željko Barišić.

Vijećnika Z. Bratića zanima koliko ima zaposlenih ljudi u Komunalcu, projekcija završnog računa za 2020. godinu, za koliko se očekuje povećanje prihoda za 2020. godinu, koliko je uprihodovalo poduzeće od vanjskih korisnika

Odgovore je dao direktor Željko Barišić.

Vijećnik M. Brekalo pitao je u kojoj se mjeri koriste usluge vanjskih dobavljača kod obavljanja poslova i koliko su koštale njihove usluge te da li takav način pojeftinjuje radove, koliko se plaća najam poslovnog prostora.

Odgovore su dali direktor Željko Barišić i općinski načelnik.

Vijećnik Z. Bratić postavio je pitanje na čega se troše materijalni troškovi u iznosu 3,6 mil kuna.

Odgovore je dao direktor Željko Barišić.

Vijećnik M. Brekalo pitao tko je dobavljač ukrasnog zelenila i cvijeća. Zanima ga tko je ispred Općine Čepin zadužen za potvrdu izvedenih radova od strane poduzeća Komunalac i vanjskih dobavljača koji za njih obavljaju radove.

Odgovore su dali direktor Željko Barišić i općinski načelnik.

Vijećnica K. Rajtek postavila je pitanje vijećniku Z. Bratiću koliko stoji kvadrat održavanja ceste u zimskim uvjetima, a koliko kvadrat košnje u Hrvatskim cestama.

Vijećnik Z. Bratić odgovorio je na pitanje.

Predsjednik Vijeća zaključuje raspravu.

Predsjednik vijeća otvara raspravu vezano uz trgovačko društvo Urednost d.o.o.

Vijećnica M. Čačić ističe kako su mrežne stranice poduzeća neažurirane, s nepotpunim i netočnim podacima.

Vijećnik Z. Bratić postavio je pitanje koliko zaposlenih ima Urednost, zanima ga koji je uzrok ogromnih gubitaka koje tvrtka generira od 2015. godine. Također ga zanima plan realizacije pripajanja urednosti Vodovodu Osijek.

Vijećnik M. Brekalo pitao je kolika je naknada članovima nadzornog odbora te što je s bunarima u vlasništvu Urednosti, za čiju su rekonstrukciju izdvajana sredstva, zanima ga i po kojoj cijeni općina Čepin kupuje vodu od Vodovoda Osijek odnosno kolika je razlika u cijeni.

Odgovore su dali direktor Željko Barišić i općinski načelnik.

Vijećnika J. Skočibušića zanima zašto nije realizirana izrada projektne dokumentacije za Naselje prijateljstva, kada se planira realizirati izrada projektne dokumentacije i komunalna infrastruktura i kojim sredstvima se planira financirati.

Odgovor je dao direktor Željko Barišić.

Vijećnik Z. Bratić postavio je pitanje vezano za podizanje optužnog prijedloga prema tvrtki Urednost zbog nemilog događaja, znaju li se okviri financijskog obeštećenja tvrtke Urednosti prema obiteljima ukoliko se dokaže odgovornost.

Odgovor je dao općinski načelnik.

Vijećnik J. Skočibušić pitao je može li se prostor između Livana i Čepina spojiti na kanalizaciju i vodoopskrbu.

Odgovor je dao direktor Željko Barišić

Predsjednik Vijeća zaključuje raspravu i određuje pauzu.

TOČKA 3. DONOŠENJE ODLUKE O RASPOREĐIVANJU SREDSTAVA ZA FINANCIRANJE POLITIČKIH STRANAKA I NEZAVISNIH VIJEĆNIKA IZ PRORAČUNA OPĆINE ČEPIN ZA 2021. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2021. godinu.

Općinsko vijeće Općine Čepin jednoglasno je donijelo

ODLUKU

o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2021. godinu.

(Odluka je sastavni dio zapisnika)

TOČKA 4. DONOŠENJE ODLUKE O IZMJENAMA I DOPUNAMA ODLUKE O KUPNJI ZGRADE DJEČJEG VRTIĆA ZVONČIĆ U ČEPINU

S ovom točkom dnevnog reda nazočne je upoznao pročelnik K. Crnković upoznavši nazočne kako je Vijeće na 28. sjednici donijelo predmetnu odluku ali ista nije mogla biti provedena iz razloga što je revizor krivo predvidio postotni udio u poduzeću Tržnica d.o.o. koji je izmjenom Društvenog ugovora s 7,43% smanjen na 7,05%.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o izmjenama i dopunama Odluke o kupnji zgrade Dječjeg vrtića Zvončić u Čepinu.

Općinsko vijeće Općine Čepin sa 10 glasova za, 1 glasom protiv i 3 suzdržana glasa donijelo je

ODLUKU

o izmjenama i dopunama Odluke o kupnji zgrade Dječjeg vrtića Zvončić u Čepinu

(Odluka je sastavni dio zapisnika)

TOČKA 5. DONOŠENJE ODLUKE O IZMJENAMA I DOPUNAMA ODLUKE O PRODAJI POSLOVNIH UDJELA OPĆINE ČEPIN

S ovom točkom dnevnog reda nazočne je upoznao pročelnik K. Crnković kako je zbog objašnjenja u prethodnoj točki nužno promijeniti i ovu Odluku.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o izmjenama i dopunama Odluke o prodaji poslovnih udjela Općine Čepin.

Općinsko vijeće Općine Čepin sa 10 glasova za, 1 glasom protiv i 3 suzdržana glasa donijelo je

ODLUKU

o izmjenama i dopunama Odluke o prodaji poslovnih udjela Općine Čepin

(Odluka je sastavni dio zapisnika)

TOČKA 6. DONOŠENJE ODLUKE O ODOBRENJU ZAMOLBE MARTINOVIĆ IGORA IZ ČEPINA, A. G. MATOŠA 88 ZA UMANJENJE PLAĆANJA KOMUNALNOG DOPRINOSA

S ovom točkom dnevnog reda nazočne je upoznala v.d. pročelnice Marica Beraković. Predlaže se oslobođenje od 50% iznosa utvrđenog rješenjem.

Predsjednik Vijeća otvara raspravu.

Vijećnik M. Brekalo postavio je pitanje jesu li obavješteni svi poslovni subjekti da imaju pravo na oslobođenje plaćanja komunalnog doprinosa.

Odgovor je dao općinski načelnik.

Vijećnik Z. Bratić smatra da se odluka o komunalnom doprinosu treba izmijeniti kako bi se definirali kriteriji o oslobođenju.

Predsjednik Općinskog vijeća zaključuje raspravu i stavlja na glasovanje prijedlog Odluke o odobrenju zamolbe Martinović Igora iz Čepina, A. G. Matoša 88, za umanjenje plaćanja komunalnog doprinosa.

Općinsko vijeće Općine Čepin sa 12 glasova za i 2 suzdržana glasa donijelo je

ODLUKU

odobrenju zamolbe Martinović Igora iz Čepina, A. G. Matoša 88, za umanjenje plaćanja komunalnog doprinosa

(Odluka je sastavni dio zapisnika)

TOČKA 7. DONOŠENJE ODLUKE O DONACIJI IZNOSA OD 30.000,00 KUNA ZA POMOĆ POTRESOM POGOĐENOG PODRUČJA GRADA PETRINJE

Sa 7., 8. i 9. točkom dnevnog reda nazočne je upoznao općinski načelnik te predložio donošenje odluka o pomoći potresom pogođenih područja po 30.000,00 kn.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o donaciji iznosa od 30.000,00 kuna za pomoć potresom pogođenog područja grada Petrinje.

Općinsko vijeće Općine Čepin jednoglasno je donijelo

ODLUKU

o donaciji iznosa od 30.000,00 kuna za pomoć potresom pogođenog područja

grada Petrinje

(Odluka je sastavni dio zapisnika)

TOČKA 8. DONOŠENJE ODLUKE O DONACIJI IZNOSA OD 30.000,00 KUNA ZA POMOĆ POTRESOM POGOĐENOG PODRUČJA GRADA GLINE

Općinsko vijeće Općine Čepin jednoglasno je donijelo

ODLUKU

o donaciji iznosa od 30.000,00 kuna za pomoć potresom pogođenog područja

grada Gline

(Odluka je sastavni dio zapisnika)

TOČKA 9. DONOŠENJE ODLUKE O DONACIJI IZNOSA OD 30.000,00 KUNA ZA POMOĆ POTRESOM POGOĐENOG PODRUČJA SISAČKE BISKUPIJE

Općinsko vijeće Općine Čepin jednoglasno je donijelo

ODLUKU

o donaciji iznosa od 30.000,00 kuna za pomoć potresom pogođenog područja

grada sisačke biskupije

(Odluka je sastavni dio zapisnika)

TOČKA 10. DONOŠENJE ODLUKE O STAVLJANU VAN SNAGE ODLUKE O ODOBRENJU ZAMOLBE ZA POMOĆ TOMISLAVA MADUNIĆA IZ ČEPINA, K. F. ŠEPERA 6

S ovom točkom dnevnog reda nazočne je upoznao općinski načelnik rekavši kako je obitelj Madunić pismeno odustala od pomoći koju je općinsko vijeće odobrilo.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća stavlja na glasovanje prijedlog Odluke o stavljanu van snage Odluke o odobrenju zamolbe za pomoć Tomislava Madunića iz Čepina, K. F. Šepera 6.

Općinsko vijeće Općine Čepin jednoglasno je donijelo

ODLUKU

Odluke o stavljanu van snage Odluke o odobrenju zamolbe za pomoć Tomislava Madunića

iz Čepina, K. F. Šepera 6

(Odluka je sastavni dio zapisnika)

TOČKA 11. RAZNO

Vijećnik M. Brekalo postavio je pitanje koliko ima ugostitelja koji su podnijeli zahtjev za pomoć zbog COVID-a.

Odgovor je dao općinski načelnik.

Vijećnik J. Skočibušić ističe kako nije dobio pisani odgovor na pitanje postavljeno na prošloj sjednici: koliko sredstava je utrošeno na obnovu kuće u J. B. Jelačića, tko je izvodio radove i kada.

Odgovor je dala v.d. pročelnice M. Beraković.

Vijećnik Z. Bratić dostavio je pitanje u pisanom obliku vezano uz raščlanjivanje stavke u Rebalansu proračuna te traži pisani odgovor.

Zanima ga i zašto nije raspisan natječaj za zakup poljoprivrednog zemljišta kada je Plan raspolaganja poljoprivrednim zemljištem donesen još 2018. godine.

Odgovor je dao općinski načelnik.

Sjednica je zaključena u 21,45 sati.

ZAPISNIČAR:

Lidija Tolj

KLASA: 021-05/20-01/20

URBROJ: 2158/05-21-2

 PREDSJEDNIK

 OPĆINSKOG VIJEĆA

 Robert Periša, dipl. oec.